Sevilla

Za ostale upotrebe, pogledajte Sevilla (razvrstavanje). Sevilla (španski: Sevilla) je kulturni, finansijski i umjetnički centar južne Španjolske i glavni grad autonomne zajednice Andaluzije i provincije Sevilla. Po procjeni iz 2017. u Sevilli živi 689,434 stanovnika na površini od 141 km². Metropolitanska Sevilla je četvrta po veličini konurbacija u Španjolskoj, u kojoj danas živi 1.115,000 stanovnika (odnosno 1.288,982) na površini od 272 km². Sa tim brojem je 472 grad na svijetu. Historija Grad su osnovali Tartešani u 8 ili 9. vijek pne. pod nazivom Hispal. Kasnije je ovde bila trgovačka kolonija koju su osvojili i razorili Feničani i Kartaginjani 216. pne. Scipion Afrikanac je 206. pne. u blizini izgradio veteransko legionarsko naselje Italiku i počeo obnovu Hispala (latinski: Hispalis). Julije Cezar je gradu dao status kolonije, dok je za vreme Ptolomeja bio metropola. Za vreme Vandala i Vizigota Hispal je bio centar južne Španije i imao je veći značaj od Kordube (današnje Córdobe). Od 711. Mavari kontrolišu grad, a svedok toga je arapska arhitektura u starijim delovima grada. 1248. grad osvaja Fernando III i pripaja ga kraljevini Kastilji. Luka Sevilja Grad je smešten duboko na kopnu, ali samo 6 m. iznad nivoa mora. Sevilja je dugo bila važna morska luka pošto je sa morem povezana rekom Gvadalkivir. U Sevilji je Ferdinand Magellan dobio brodove za svoj put oko sveta. Najveći deo srebra iz španskih kolonija dospevao je u ovu luku i ovde se nalazilo sedište vladine službe koja je nadgledala prekookeansku trgovinu. U Sevilji se nalazi najveći arhiv kad su u pitanju dokumenta španske administracije u Americi (španski: 'Archivo General de Indas'). Američko zlato je odatle prevoženo brodovima do Antverpena ili Đenove koja su bila sedišta bankarstva i gde se skupljao novac za špansku krunu. I druga roba je prvo dopremana u Sevilju: tako je npr. 1585. prva pošiljka čokolade stigla u ovaj grad i celu Evropu. Sevilja je bila najveći grad u Španiji u XVI i XVII veku, sa 130.000 stanovnika. Posle 1649. kada je gradom harala kuga, Sevilja gubi raniji značaj ali i dalje ostaje umetnički centar baroka. Za vreme Španskog građanskog rata, 1936-1939., grad je odmah na početku rata osvojila vojska Fransiska Franka. Znamenitosti Gradska katedrala/saborna crkva je izgrađena između 1401. i 1519. na mestu gradske džamije posle proterivanja muslimana iz Španije. Ovo je najveća katedrala među svim srednjovekovnim i gotskim katedralama, što se tiče i veličine i površine na kojoj je izgrađena. Unutrašnjost je raskošno ukrašena i zlato je dosta korišćeno u ukrašavanju. Mnogi elementi džamije su iskorišćeni za izgradnju, a najpoznatiji je Hiralda, minaret džamije koji je pretvoren u zvonik. Na vrhu je postavljen kip, poznat pod imenom La Hiraldilja, koji predstavlja veru. Hiralda je najpoznatiji simbol grada. Alkazar koji se nalazi preko puta katedrale je stara mavarska palata. NJena rakonstrukcija u mudéjarskom i renesansnom stilu je počela 1181. i trajala je preko 500 godina. Vrtovi oko palate su spoj mavarske i hrišćanske tradicije. Zlatna kula (španski: Torre del Oro) je izgrađen za vreme Almohadske dinastije kao osmatračnica i odbrambena građevina na reci. Lanac je bio postavljen u vodi i pričvršćen za kulu da bi se sprečio ulazak nepoželjnih plovila u luku. Gradska kuća je izgrađena u XVI veku, a fasada Novog trga (španski: Plaza Nueva) u XIX u neoklasičnom stilu. Park Marija Luisa izgrađen je 1929. i danas ga okružuju mnogi spomenici kulture i muzeji. Povezano Seviljski metro Vanjske veze Službena stranica gradskog vijeća. Arhivirano 2011-04-12 na Wayback Machine-u (es) Tourism section of the city council website Arhivirano 2008-05-22 na Wayback Machine-u (en) Information about Seville from Andalucia.com Seville Guide Arhivirano 2008-02-06 na Wayback Machine-u Sevilla Airport Information about the Airport Seville in Google Maps. World Music guide to Seville Arhivirano 2009-08-22 na Wayback Machine-u, Flamenco music, clubs, guitar shops, etc.